Hei, denne artikkelen er over ett år gammel og kan inneholde utdatert informasjon

Svensk politi leter med lupe etter blotter med liten tissefant Ikke stort å jobbe ut fra.

Politiet i Tomelilla i Sverige jager en mann i 40-50-årene etter at han blottet seg for tre jenter i 14-årsalderen.

Signalementet på mannen er ganske beskjedent:

- Han så sliten ut, og hadde liten penis, sier stasjonssjef Dan Bengtsson til avisa Ystads Allehanda.

- Dette er altså jentenes forklaring. Det er et litt svakt signalement. Det er sikkert ikke så hyggelig for ham å bli beskrevet slik. De som gjør slike ting vil kanskje ikke høre at de har en liten tissefant, sier han til nettsiden Omtalat.nu.

Politiet søker vitner, men innser at de ikke har stort å jobbe ut fra.

- Det er vel ingen som vet hvordan andre menneskers kjønnsorganer ser ut, utenom deres aller nærmeste, sier Bengtsson.